hotchpotch/miracl-hf-unified huggingface dataset:
এমলুলেকি এনকালা
এমলুলেকি লুক এনকালা (; জন্ম: ১ এপ্রিল, ১৯৮১) বুলাওয়েতে জন্মগ্রহণকারী প্রথিতযশা জিম্বাবুয়ীয় সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন ও টেস্ট এবং একদিনের আন্তর্জাতিকে অংশগ্রহণের পাশাপাশি অনূর্ধ্ব-১৯ দলের নেতৃত্ব দিয়েছেন তিনি। ঘরোয়া প্রথম-শ্রেণীর ক্রিকেটে সিএফএক্স একাডেমি ও মাতাবেলেল্যান্ডের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম বোলিংয়ে দক্ষতা প্রদর্শন করেছেন ‘সাইকি’ ডাকনামে পরিচিত এমলুলেকি এনকালা।
এমলুলেকি এনকালা’র তেরো ভাই-বোন রয়েছে। তন্মধ্যে, ভাইয়ের সংখ্যা সাত ও বোনের সংখ্যা ছয়। এনডেবেলে উপজাতীয় পরিবারের সদস্য তিনি।
১৯৯৯-২০০০ মৌসুমে অনূর্ধ্ব-১৯ দলের পক্ষে তিনটি ওডিআইয়ে অধিনায়কত্ব করেন। দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ১৬ উইকেট নিয়ে ওয়েস্ট ইন্ডিজের রামনরেশ সারওয়ানের সাথে যৌথভাবে শীর্ষ উইকেটশিকারী ছিলেন।
এরপর ১৯৯৯ সালে বুলাওয়েতে সফরকারী ভারতের বিপক্ষে অনুষ্ঠিত একদিনের আন্তর্জাতিকে অভিষেক ঘটে এমলুলেকি এনকালা’র। নিজস্ব দ্বিতীয় বলেই শচীন তেন্ডুলকরের উইকেট করায়ত্ত্ব করেছিলেন। এ খেলার পূর্বে তার বাবা কখনো ক্রিকেট খেলা দেখেননি। ২০০০ সালে ট্রেন্ট ব্রিজে স্বাগতিক ইংল্যান্ডের বিপক্ষে টেস্ট অভিষেক ঘটে তার।
২০০০ সালে হিথ স্ট্রিকের নেতৃত্বাধীন জিম্বাবুয়ে দলের সদস্যরূপে কেনিয়ায় অনুষ্ঠিত আইসিসি চ্যাম্পিয়ন্স ট্রফিতে অংশগ্রহণ করেন। ঐ প্রতিযোগিতায় তার দল কোয়ার্টার ফাইনাল পর্যন্ত অগ্রসর হতে পেরেছিল।
অস্ট্রেলিয়ান ক্রিকেট একাডেমিতে ডেনিস লিলি’র ছত্রচ্ছায়ায় খেলোয়াড়ী জীবনে প্রশিক্ষণ নেন তিনি। ২০১০ সালের শুরুতে জিম্বাবুয়ে প্রত্যাবর্তন করেন এমলুলেকি এনকালা। পেশাদার ক্রিকেটে বিশেষায়িত দল মিড-ওয়েস্ট রাইনোজে রিকি ওয়েলস, ড্যারেন স্টিভেন্স ও ব্রেন্ডন টেলরের সাথে একযোগে খেলেন।
ক্রিকেট থেকে অবসর নেয়ার পর বর্তমানে অস্ট্রেলিয়ার মেলবোর্নভিত্তিক এডিনবার্গ ক্রিকেট ক্লাবকে প্রশিক্ষণের দায়িত্বে রয়েছেন এমলুলেকি এনকালা।
চার আসিয়াব জেলা
চার আসিয়াব জেলা (, "চাহার আসিয়াব" চার আসিয়াব, চাহার আসিয়ব, চারাসাব, চারাসিয়াহ অথবা চারাসিয়া) কাবুল শহর থেকে প্রায় ১১ কিলোমিটার (৭ মাইল) দক্ষিণে অবস্থিত একটি জেলা এবং আফগানিস্তানের কাবুল প্রদেশের দক্ষিণ অঞ্চলে অবস্থান করছে। ২০০২ সালের ইউএনএইচসিআর আধিকারিক এর হিসাব অনুযায়ী এখানকার আনুমানিক জনসংখ্যা প্রায় ৩২,৫০০ জন এর মত। জেলাটি জনসংখ্যা দিক থেকে তাজিক সম্প্রদায়ের লোকের সংখ্যাগরিষ্টতা বেশি লক্ষ্য করা যায়। এছাড়াও পশতু সম্প্রদায় লোক বসাবাস করে থাকে এবং কিছু সংখ্যক হাজারা সম্প্রদায়ের লোকও রয়েছে।
ভৌগলিক অবস্থান অনুযায়ী জেলাটির সীমানা দক্ষিণে লোগার প্রদেশ, পশ্চিমে ওয়ার্দাক প্রদেশ, উত্তর-পশ্চিমে পাঘমান জেলা, উত্তরে কাবুল এবং পশ্চিমে বাগরামী ও মুসাহী জেলা ঘিরে রয়েছে। চার আশিয়াব জেলার সদর দপ্তর হল কালা-ই মালিক যেটি মূলত জেলার পশ্চিমে অবস্থান করছে।
স্বপ্নসন্ধানী
কলকাতার একটি বাংলা থিয়েটার গ্রুপ। এই গ্রুপটি ২৯ শে মে, ১৯৯২ তারিখে প্রতিষ্ঠিত হয়। স্বপ্নসন্ধানী বেশ কয়েকটি সরকারী ও বেসরকারী সংস্থা কর্তৃক সম্মানিত করা হয়েছে। স্বপ্নসন্ধানী, কৌশিক সেনের অভিনয়ে এবং দিকনির্দেশনাটি দ্বারা চিহ্নিত হয়েছে। ২০১৭ সালের,নভেম্বরে পরিবর্তন আনা এবং গ্রুপের সৃজনশীলতা অন্বেষণ করার জন্য কৌশিক সেন দলের নির্দেশনা বন্ধ করে দেন।২০১৮ সাল থেকে দেবেশ চট্টোপাধ্যায়ের নেতৃত্বে নতুন সম্পাদনা শুরু করা হবে। ইতিমধ্যে দেবেশ চট্টোপাধ্যায়, স্বপ্নসন্ধানি এর পরবর্তী স্ক্রিপ্ট লেখায় ব্যস্ত, জর্জ অরওয়েলের () এর উপন্যাস অবলম্বনে।
স্বপ্নসন্ধানী থিয়েটারে সুপারস্টারের পরিবর্তে,জোর দেওয়া হয় সাধারণভাবে নতুন অ-পেশাদার অংশগ্রহণকারীদের। থিয়েটারের প্রতিষ্ঠাতা কৌশিক সেনের, কথায়- "সবসময় নতুন যুবকদের প্রশিক্ষণ উপর জোর দেওয়া হয়েছে। আমি মনেকরি, দুই রকম দল আছে, এক যারা খুবই আগ্রহী,শিখতে এবং অনুশীলন করতে চায় এবং অন্য যারা অনেক প্রতিভাবান। আমি এই দুই রকম দলকে সম্পূর্ণভাবে মিলন করার চেষ্টা করি। নাটক 'ভয়' তে, দুইটি প্রধান ভূমিকায় নতুন মুখ ব্যবহার করা হয়েছে। আবার'বীরপুরুষ' এ কাঞ্চন মল্লিকের মতন পেশাদার অভিনেতার সাথে গুরুত্বপূর্ণ ভূমিকা‍য় নতুন মুখও ব্যবহার করা হয়েছে। আগে,আমি 'প্রথম পার্থ'তে নতুন মুখ নিয়েছিলাম।আমি বলতে পেরে গর্বিত যে 'স্বপ্নসন্ধানী' এর অনেক ভালো অভিনেতা আছেন যারা অন্য মাধ্যমের পেশাদার অভিনেতা হিসেবে খুব ভাল করছেন"।
২০০৬ সাল থেকে প্রতি শনিবার সুজাতা সদানে নিয়মিতভাবে স্বপ্নসন্ধানী সম্পাদনা শুরু হয়। ফলে একাডেমি অফ ফাইন আর্টস, মধুসূদন মঞ্চ প্রভৃতি প্রধান থিয়েটারে ফ্রি স্লটের জন্য লাইনের অপেক্ষা করতে তাদের প্রয়োজনমুল্যতা হয়েনি।এছাড়া থিয়েটার ফেস্টিভ্যালগুলিতে অংশগ্রহণ,ন্যাশনাল থিয়েটার ফেস্টিভ্যাল (৭ বার), এনএসডি (ন্যাশনাল স্কুল অফ ড্রামা) দ্বারা সংগঠিত বার্ষিক ফেস্টিভ্যাল। প্রত্যেক বছরের সম্পাদিত থিয়েটারগুলি হল প্রাচ্য (২০০৩), দুশ্মান নাম্বার ওয়ান (২০০৪)। "সমুদ্রের মৌনা" এবং "বঙ্কু বাবুর বন্ধু" (২০০৭)। বিদুশক (২০০৯)।দর্জিপাড়ার মরজিনারা (২০১০), ম্যাকবেথ (২০১৩) থানা থেকে আসছি (২০১৪)। ন্যাশনাল থিয়েটার ফেস্টিভ্যাল (২ বার),নন্দীকার দ্বারা সংগঠিত বার্ষিক ফেস্টিভ্যাল। রং শঙ্কর থিয়েটার উৎসব (১ বার ২০০৬ সালে)।নিনাসাম থিয়েটার ফেস্টিভাল ( ১ বার ২০০৪ সালে)।
২০১৫ পর্যন্ত স্বপ্নসন্ধানী ২২ টি পূর্ণ-দৈর্ঘের নাটক এবং ১২ টি ছোট নাটক প্রদর্শিত হয়েছে। নিম্নরূপ:কিছু উল্লেখযোগ্য ব্যক্তিত্ব স্বপ্নসন্ধানী থিয়েটারে সঙ্গে যুক্ত নিম্নরূপ:
দিহ সাবজ জেলা
দেহ সাবজ জেলা আফগানিস্তানে কাবুল শহরে উত্তরপূবাঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার এর আনুমানিক হিসাব অনুযায়ী এখানকার জনসংখ্যা ছিল প্রায় ১০০,১৩৬ জন এর মত। যার মধ্যে থেকে প্রায় ৭০% এর মত পশতু সম্প্রদায়ের লোকজন বসবাস করে থাকেন এবং ৩০% এর মত তাজিক সম্প্রদায়ের লোকও রয়েছে।
ভৌগলিক অবস্থান অনুযায়ী জেলাটির সীমানা পশ্চিমে শাকারদারা ও মীর বাচা কোট জেলা, উত্তর-পশ্চিমে কালাকান এবং কারাবাঘ জেলা, উত্তর ও পূর্ব অঞ্চলে পারভান প্রদেশ, দক্ষিণ পূর্বে রয়েছে সুরবী ও দক্ষিণে বাগরামি এবং কাবুল জেলার সীমাানা ঘিরে রয়েছে। দেহ সাবাজ এর সদর দফতর হচ্ছে তারাখেল গ্রাম, যেটি জেলার দক্ষিণ-পশ্চিম অঞ্চল জুড়ে অবস্থান করছে।
বাংলাদেশ পাওয়ার গ্রিড কোম্পানি
বাংলাদেশ পাওয়ার গ্রিড কোম্পানি বাংলাদেশে একমাত্র বৈদ্যুতিক বিদ্যুৎ ট্রান্সমিশন প্রতিষ্ঠান। এটি একটি সরকারি সংস্থা যা বাংলাদেশে বিদ্যুৎ গ্রিড এর মালিক এবং তা পরিচালনা করে থাকে।
এটি বিদ্যুৎ উন্নয়ন বোর্ডের একটি সহায়ক সংস্থা।
কারবালা কাহিনী (টিভি ধারাবাহিক)
কারবালা কাহিনী হল একটি মহাকাব্যিক/ঐতিহাসিক টেলিভিশন ধারাবাহিক যা পরিচালনা করেছেন দাভুদ মিরবাঘেরি, ধারাবাহিকটি আল-মুখতারের জীবনের উপর ভিত্তি করে নির্মিত। ১৪০ এরও বেশি অভিনেতা এতে অভিনয় করেছেন।
রাম পথিনেনি
রাম পথিনেনি (জন্ম: ১৫ মে ১৯৮৮) একজন ভারতীয় চলচ্চিত্র অভিনেতা। রাম তেলেগু ফিল্ম ইন্ডাস্ট্রির একজন জনপ্রিয় নায়ক। তিনি হায়দ্রাবাদে থাকেন।
সীতারাম চৌধুরী পথিনেনি এর পিতার নাম মুরালিমোহন পথিনেনি এবং চাচা জনপ্রিয় চলচ্চিত্র প্রযোজক রবি কিশোর পথিনেনি যিনি শ্রাবন্তী রবি কিশোর নামে পরিচিত। অন্ধ্রপ্রদেশের (বর্তমানে তেলেঙ্গানা) হায়দ্রাবাদে ১৯৮৮ সালে জন্মগ্রহণ করেন। তিনি তামিল নাড়ুর চেন্নাইয়ে অবস্থিত ছেত্তিনাদ বিদ্যাশ্রমে পড়াশোনা করেন।
২০০২ সালে রাম আদায়ালাম নামক একটি তামিল স্বল্পদৈর্ঘ্য চলচ্চিত্রে অভিনয় করে ইউরোপীয় চলচ্চিত্র উৎসবের সেরা অভিনেতার পুরষ্কার জিতে নেন। নিউ জার্সি আর্ট ফিল্ম ফেস্টিভ্যালে পরিচালক এবং প্রযোজক পুরষ্কৃত হন। ২০০৬ সালে রাম দেবদাসু চলচ্চিত্রে নবাগত অভিনেতা হিসেবে অভিনয় করেন। দেবদাসু ব্লকবাস্টার হিট হয়, ১৭ টি হলে ১৭৫ দিন ধরে চলে এবং হায়দ্রাবাদের ওডিয়ন ৭০০এমএম থিয়েটারে ২০৫ দিন ধরে চলে। সুকুমার পরিচালিত জগাদম তার দ্বিতীয় চলচ্চিত্র। এটা বক্স অফিসে সাড়া জাগাতে সমর্থ না হলেও সমালোচকদের দৃষ্টি আকর্ষণ করে। তার পরের ছবি শ্রীনু ভাটিলা পরিচালিত এবং জেনেলিয়া ডি'সুজা অভিনীত রেডি সফল হয় এবং তাকে বড় নায়কদের কাতারে সামিল করে। রাম ২০০৯ সালে মাস্কা এবং গণেশ জাস্ট গণেশ চলচ্চিত্রে অভিনয় করেন। দ্বিতীয়টি বক্স অফিসে সফল না হলেও মাস্কা সফল হয়। প্রথম দিনে ₹২.৫ কোটি আয় করে এবং প্রথম সপ্তাহে লগ্নি অর্থ তুলে আনতে সক্ষম হয়। সে ২০১০ সালে শ্রীনিবাস পরিচালিত রাম রাম কৃষ্ণ কৃষ্ণ চলচ্চিত্রে অভিনয় করে। ২০১১ সালের কান্ডিরেগা ব্লকবাস্টার হিট হয়। পরের ছবি এন্ডুকান্তে প্রেমান্তাতে তামান্নার সঙ্গে জুটি গড়ে রাম।
রিজেন্ট পাওয়ার লিমিটেড
রিজেন্ট পাওয়ার প্রাইভেট লিমিটেড কোম্পানী যেটা ২০০৭ সালে প্রতিষ্ঠিত হয় এবং চট্টগ্রামের হাবিব গ্রুপের একটি সহযোগী প্রতিষ্ঠান। এই বিদ্যুত কেন্দ্রটি চট্টগ্রাম এর বাড়বকুন্ড তে অবস্থিত। এবং এই বিদ্যুত কেন্দ্রটি প্রতিদিন ২২ মেগাওয়াট বিদ্যুত উতপাদন করে থাকে।
নষ্টনীড়
নষ্টনীড় হল ১৯০১ সালে রবীন্দ্রনাথ ঠাকুর রচিত বাংলা ভাষার একটি ছোটগল্প। এই ছোটগল্পের উপর ভিত্তি করে প্রখ্যাত পরিচালক সত্যজিৎ রায় ১৯৬৪ সালের চারুলতা নামে একটি চলচ্চিত্র নির্মান করেন। এই ছোটগল্পে একজন নিসঙ্গ নারীর কথা তুলে ধরা হয়েছে। এটি রবীন্দ্রনাথ ঠাকুরের রচিত শ্রেষ্ঠ ছোটগল্পগুলোর একটি বলে বিবেচিত।
ম্যারি লগো'র মতে, নষ্টনীড়ের ইংরেজি অনুবাদ (লাগো ও সুপ্রিয় সেনের অনুবাদ) তিনবার মুক্তি পায়: ১৯০১  সালে ধারাবাহিক বিন্যাসে, ১৯০৯ সালে রচিত রবীন্দ্রনাথের কাল্পনিক সংগ্রহের ছোটগল্প-এর অংশ হিসেবে, ১৯২৬ সালে একটি বিশেষ সংক্ষিপ্ত কাহিনী সংগ্রহের অংশ হিসাবে, নষ্টনীড় প্রকাশিত হয় । (পৃঃ ৯)
এই গল্পটি ইঙ্গিত দেয় যে এই গল্পটি রচিত হয়ে থাকতে পারে রবীন্দ্রনাথের বড় ভাই জ্যোতিরিন্দ্রনাথ; জ্যোতিরিন্দ্রনাথের স্ত্রী কদম্বরী দেবী (রবীন্দ্রনাথের বিয়ের পরেই আত্মহত্যা করেছেন); এবং রবীন্দ্রনাথ ঠাকুরের (যিনি কবিতা পড়া এবং লেখার সাথে অনেক সময় কদম্বরীর সাথে কাটিয়েছিলেন) মধ্যেকার সম্পর্কের উপর নির্ভর করে।
নষ্টনীড় ১৯শ শতকের শেষের দিকের বাংলার পটভূমিতে রচিত যা বাংলার নবজাগরণ বা বেঙ্গল রেনেসাঁর অংশ এবং ব্রাহ্মসমাজের দ্বারা প্রভাবিত হয় এমন রচনাগুলির মধ্যে একটি যা বাঙালিদের জীবন সম্পর্কে অনুসন্ধান করে। উদার ধারনা সত্ত্বেও, ভূপতি তার স্ত্রী চারুর একাকীত্ব এবং অসন্তোষের প্রতি অন্ধ। তার ভাই অমল, যিনি চারুর মধ্যে প্রগাঢ় অনুভূতি জাগিয়ে তোলেন, তার সাথেই ভূপতি বুঝতে পারেন যে তিনি কী হারিয়েছেন। এই উপন্যাসে গল্পটি, তিনটি কেন্দ্রীয় চরিত্র চারু, অমল ও ভূপতিকে নিয়ে গড়ে উঠেছে।
"চারুলতা" (দ্য লোনলি ওয়াইফ) বাংলা চলচ্চিত্র সত্যজিৎ রায়ের দ্বারা ১৯৬৪ সালে নির্মিত হয় নষ্টনীড় উপন্যাসের উপর ভিত্তি করে। এই চলচ্চিত্রটিতে সৌমিত্র চট্টোপাধ্যায়, মাধবী মুখোপাধ্যায় এবং শৈলেন মুখোপাধ্যায় অভিনয় করেছিলেন। ১৯৬৪ সালে মুক্তিপ্রাপ্ত এই চলচ্চিত্রটি ইংরেজিভাষী বিশ্বে দ্য লোনলি ওয়াইফ (The Lonely Wife) নামে পরিচিত। সার্থক চিত্রায়নের প্রয়োজনে চলচ্চিত্রের গল্পের কাহিনী খানিকটা পরিবর্তন করা হয়েছে মূল ছোটগল্প নষ্টনীড়-এর কাহিনী থেকে। এই চলচ্চিত্রটি ১৯৬৪ সালে বার্লিন চলচ্চিত্র উৎসব প্রদর্শিত হয় এবং সেখান থেকে থেকে সিলভার বেয়ার পুরস্কার পায়। ১৯৬৫ সালে সেরা চলচ্চিত্র হিসাবে ভারতের জাতীয় চলচ্চিত্র পুরস্কারের গোল্ডেন লোটাস পুরস্কার অর্জন করে এবং ওই একই বছর ১৯৬৫ সালে ওসিআইসি (OCIC) পুরস্কার পায় চলচ্চিত্রটি।
নষ্টনীড় উপন্যাসকে ভিত্তি করে আরেকটি চলচ্চিত্র চারুলতা নামে ২০১১ সালে নির্মিত হয় পরিচালক অগ্নিদেব চট্টোপাধ্যায়েের দ্বারা। এই চলচ্চিত্রে চারুলতা চরিত্রে অভিনয় করেছেন ঋতুপর্ণা সেনগুপ্ত।
নষ্টনীড়-এর উপর ভিত্তি করে রঙ্গন চক্রবর্তীর দ্বারা নির্মিত চলচ্চিত্র আমি চরুলতা নামে পরিচিত, যা বর্তমানে নির্মাণাধীন। এখানে ভূপতি চরিত্রে রাহুল বসু এবং চারুলতা চরিত্রে অনন্যা চট্টোপাধ্যায়কে অভিনয় করতে দেখা যাবে।
রবীন্দ্রনাথ ঠাকুরের ছোটগল্প ‘নষ্টনীড়’ এর অন্যতম প্রধান চরিত্র চারুলতা দ্বারা অনুপ্রেরিত হয়ে টেলিফিল্ম নির্মান করেছেন পরিচালক আলভী আহমেদ। টেলিছবিটির নামকরণ করা হয়েছে ‘চারুলতা ২০১৬’। বর্তমান সময়ের প্রেক্ষাপটে চারুলতার চরিত্রটি বিশেষায়িত করা হয়েছে এই টেলিফিল্মে। নাম ভূমিকায় অভিনয় করছেন জনপ্রিয় অভিনেত্রী নওশীন। এছাড়াও আরো দু’টি প্রধান চরিত্রে রয়েছেন শহীদুজ্জামান সেলিম ও কল্যাণ কোরাইয়াকে। টেলিছবিটি ২০১৬ সালের ঈদে দীপ্ত টিভিতে প্রচারিত হয়েছিল।
মর্নিং গ্লোরি (১৯৩৩-এর চলচ্চিত্র)
মর্নিং গ্লোরি হল লোয়েল শেরমান পরিচালিত ১৯৩৩ সালের মার্কিন নাট্য চলচ্চিত্র। নাট্যকার জো আকিন্সের একই নামের মঞ্চনাটক অবলম্বনে এর চিত্রনাট্য লিখেন হাওয়ার্ড জি. গ্রিন। এতে শ্রেষ্ঠাংশে অভিনয় করেন ক্যাথরিন হেপবার্ন, ডগলাস ফেয়ারব্যাঙ্কস জুনিয়র ও আডলফ মেনজো।
চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে "স্টেজ স্ট্রাক" নামে চলচ্চিত্রটি পুনর্নির্মিত হয়।ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন।
সিনেমা সার্কিটগুলো তাদের প্রদর্শনীর খরচ বাদ দিয়ে বক্স অফিস টিকেট বিক্রির ১১৫,০০০ মার্কিন ডলার মুনাফা অর্জন করে।
পর্যালোচনা সংগ্রাহক ওয়েবসাইট রটেন টম্যাটোস-এ ৯টি পর্যালোচনার ভিত্তিতে ৬.১/১০ গড়ে চলচ্চিত্রটির রেটিং স্কোর ৮৭%।
হেলাল খান
হেলাল খান একজন বাংলাদেশী চলচ্চিত্র অভিনেতা এবং প্রযোজক। তার প্রথম চলচ্চিত্র ছিল "প্রিয় তুমি" (১৯৯৫)। তিনি তার কর্মজীবনে ৫০টিরও বেশি ছবিতে কাজ করেছেন। খান ২০০২ এবং ২০০৩ সালে দুবার জাতীয় চলচ্চিত্র পুরস্কার লাভ করেন
নাটক লেইট মেরেজ
নাটক মেঘের অনেক রং
নাটক প্রানের ময়না
লিঙ্গত্বক পুনঃস্থাপন যন্ত্র
একটি পুন:স্থাপন যন্ত্র হল এমন একটি যন্ত্র যা ব্যবহার করা হয় অস্ত্রোপচারহীন লিঙ্গত্বক পুনঃস্থাপনের জন্য, লিঙ্গত্বক-এ টান সৃষ্টি করার জন্য, যালিঙ্গত্বক পুনঃস্থাপনে সাহায্য করে। যারা এই ধরনের একটি যন্ত্র ব্যবহার করে তারা কলা-সম্প্রসারণের কৌশল প্রয়োগ করে, যাতে নতুন চামড়া গজায়।
বিংশ ও একবিংশ শতাব্দিতে নতুন পুনঃস্থাপন যন্ত্র আবিষ্কার হয় যাতে করে খৎনা করা পুরুষরা কোন কষ্ট ছাড়াই তাঁদের লিঙ্গত্বক-কে ফিরে পেতে পারেন। প্রথম প্রথম পুনঃস্থাপন যন্ত্র না থাকার কারণে অনেক পুরুষ হাত দিয়ে চামড়াকে শিশ্নমুণ্ডের উপর টেনে আনত এবং দীর্ঘক্ষণ রাখত। কিন্তু আধুনিক যন্ত্রের আবিষ্কার লিঙ্গত্বক পুনঃস্থাপন কুরেছে ঝামেলামুক্ত এবং আরামদায়ক।
টেপবিহীন যন্ত্র নিম্নোক্ত উপায়ে ব্যবহার করতে হবে।ঘরে বসেই পুনঃস্থাপন যন্ত্র প্রস্তুত করা সম্ভব। একটি প্লাস্টিকের বোতলের ক্যাপ সংগ্রহ করতে হবে। ক্যাপটি যতটা সম্ভব ছোট হলেই ভাল, তাহলে শিশ্নমুণ্ডের সাথে ভালোভাবে আঁটকে লেগে থাকবে। ক্যাপটির মাথা-র মাঝখানে মোমবাতি দিয়ে পুড়িয়ে নিতে হবে এবং কলম বা অন্য লম্বা কাঠির মত জিনিস দিয়ে একটি বড় গর্ত করতে হবে। এতে করে ক্যাপটির মাথা দিয়ে শিশ্নমুণ্ডটিকে বাইরের দিকে বের করে রাখা যাবে। আবার ক্যাপের মাথা না পুড়িয়ে ক্যাপটিকে শিশ্নমুণ্ডের সাথে লাগিয়ে রাখা যাবে। এতে দিব্যি ক্যাপটি শিশ্নের সাথে আঁটকে থাকবে।
লিঙ্গত্বক-পুনঃস্থাপন যন্ত্রের মূল কাজ হচ্ছে শিশ্নমুণ্ডকে লিঙ্গত্বকের অবশিষ্টাংশ দিয়ে ঢেকে রাখা। খৎনার পর লিঙ্গত্বকের অবশিষ্টাংশ যা থাকে, তা শিশ্নমুণ্ডকে ঢেকে রাখার জন্য যথেষ্ট না হলেও এটিকে টেনে শিশ্নমুণ্ডের উপর এনে শিশ্নমুণ্ডকে ঢাকা সম্ভব।
ফারজা জেলা
ফারজা জেলা আফগানিস্তানের কাবুল প্রদেশের একটি নতুন জেলা। এখানে প্রায় ১৮,০০০ এর মত লোকের জনসংখ্যার বসতি রয়েছে। ফারজা হচ্ছে আফগানিস্তানের কাবুল এর সবচেয়ে সবুজতম জেলা। ফারজা শব্দের অর্থ হল দ্রুত চলা। প্রায় ১০০ বছর পূর্বে ফারজা এলাকার অধিবাসীদের রাজত্বের অধিনে জীবনধারা পরিচালিত হত। ফারজার কেন্দ্রীয় অঞ্চলের নাম কালা মেরা। কালা মিরা সাঈদ বাবসা এর হাত ধরেই তৈরি করা হয়েছিল, যিনি ছিলেন অত্যন্ত বিচক্ষন ব্যক্তিত্ব এবং শান্তিপূর্ণ লোকও ছিলেন। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী, পশতুন ও তাজিকদের সমন্বয়ে জেলাটি গঠণ করা হয়েছে। ১৯৯১ সালে জানুয়ারীতে, ফারজা একটি স্বাধীন জেলা হিসেবে মির বাচা কট জেলা থেকে পৃথক হয়ে যায় কিন্তু এই অবস্থানটা তালেবান সরকার কর্তৃক স্বীকৃত ছিল না। জেলাটির সদর দপ্তর হচ্ছে দহনওয়া ফারজা। এটি শোমালি প্লেইনের এর উত্তর-পশ্চিমাঞ্চলীয় পর্বতমালার পাহাড়ী অঞ্চল কাবুলের একটি ছোট জেলা হিসেবে পরিচিত। ফারজা জেলায় প্রায় ১৮টির মত গ্রাম রয়েছে। আয়ের মূল উৎস বলতে এখানকার অধিবাসীদের কৃষি শিল্পকেই বোঝান হয়ে থাকে।
তাকানুকুই
তাকানাকুই এক ধরণের মারামারির উৎসব যার জন্ম পেরুর কুমবিভিলকাস প্রদেশে। কুয়েচুয়া ভাষায় তাকানাকুই শব্দটির আক্ষরিক অর্থ একে অন্যকে আঘাত করা। উৎসবে থাকে নাচ এবং মারামারি যা দিয়ে পুরাতন বিরোধ মিমাংসা করা হয় কিংবা শুধুমাত্র বীরত্ব প্রকাশের জন্য করা হয়।
প্রতিবছর ২৫ ডিসেম্বর ভোরবেলা এই মারামারির উৎসব আয়োজিত হয়। এই উপলক্ষ্যে কয়েকদিন ধরে মদ্যপান আর নাচগানে শহরে চলে আসে উৎসবের আমেজ। ষোল শতকের তাকি উনকুই নামক প্রতিরোধ আন্দোলনকে সম্মান করে গাওয়া হয় ওয়েইলিয়া নামের বিশেষ ঘরানার সঙ্গীত। হাজার হাজার কণ্ঠে মুখরিত হয় আন্দিজের প্রাচীন গিরিকন্দর। গানগুলোর বিশেষত্ব হচ্ছে প্রতিরোধ, সাহস আর স্বাধীনতা। দখলদার স্প্যানিশদের শাসনের বিরুদ্ধে লড়েছে এসব পাহাড়িদের পূর্বপুরুষেরা। মিছিল করে সবাই জমা হয় কোনো ফাঁকা জায়গায়, পুরুষেরা উচ্চকণ্ঠে গান গায় বিশেষ এক সুরে। প্রতিপক্ষ এসে দেখা করে মাঝের ফাঁকা জায়গায়। চুল টানা আর মাটিতে পড়ে গেলে মারামারি চলবে না। এছাড়া লাথি, ঘুষি সবই বৈধ। অস্ত্র নিষিদ্ধ। রেফারী মারামারি পরিচালনা করেন। কেউ যদি রেফারীর সিদ্ধান্ত পছন্দ না করে, সে আপিল করতে পারে। আপিলে জিতলে আরেক দফা লড়াই চলে। নারী-পুরুষ তো বটেই; বাচ্চা, এমনকি বুড়ো-বুড়িও এই মারামারিতে অংশ নিতে পারে। তবে বিপরীত লিঙ্গের মধ্যে লড়াই করা নিষেধ।
তাকানাকুই উৎসবের সময় মানুষ মূলত পাঁচ রকমের পোশাক পরে। উলের তৈরি ঘোড়ায় চড়ার পোশাক, চামড়ার জ্যাকেট আর লাল, সবুজ, হলুদ, সাদা রঙ এর রঙচঙা স্কি মাস্ক হল মাখেনো নামক পোশাকের অংশ। হাতে থাকে মহিষের শিং দিয়ে তৈরি মদের পাত্র। মাখেনা পোশাকের সাথে অনেকে একটি টুপি ব্যবহার করে। টুপির মাথায় কোনো মৃত পাখি বা হরিণের খুলি বসিয়ে তৈরি করা হয় কুয়ারাওয়াতান্না পোশাক। বেশিরভাগ মানুষ এই পোশাকটাকেই বেছে নেয়।
আরেকটি পোশাক হচ্ছে নেগরো পোশাক। নেগরো পোশাকটা মূলত দাস মালিকদের পোশাকের অনুকরণে বানানো হয়। উঁচু কানাতের চামড়ার বুট, সুন্দর শার্ট, ওয়েস্টকোট ইত্যাদি পরে ঘুরে বেড়ায় নেগরোরা। একটা সময়ে কেবল ধনী লোকেরাই এই পোশাক পরতো। চল্লিশের দশকে পঙ্গপালের ঝাঁক এসে আন্দিজকে ন্যাড়া করে দিয়ে গিয়েছিল। তাদের কথা স্মরণ করেই তৈরি হয়েছে লাঙ্গোস নামের বিচিত্র পোশাক। নানা রকম চকচকে বস্তু দিয়ে বানানো হয় এই পোশাক। হাতে ঝুলিয়ে নিতে হয় মরা একটা পাখি।
এর বাইরে বাকি সব পোষাককে কারা গালো বলা হয় হয়। কারা গালো যারা পরে তারা মিছিলে অংশ নেয়, নাচ, গান, হৈ-হুল্লোড় সবই করে কিন্তু মারামারিতে অংশ নেয় না।
প্রত্যেক মারামারির শেষে হারুক বা জিতুক, প্রতিপক্ষের সাথে করমর্দন ও আলিঙ্গন করতেই হবে। এই সামান্য সৌজন্যটুকুই সরল পাহাড়িদের বিরোধ মেটাবার জন্য যথেষ্ট হয়েছে।
লিমার কর্তারা বেশ কয়েকবার আইন করে তাকানাকুই নিষিদ্ধ করতে চেয়েছিল। কিন্তু পাহাড়িদের প্রতিরোধের মুখে সে পদক্ষেপ বাতিল হয়।
টংগী সরকারি কলেজ
শিল্পজেলা গাজীপুরের অন্যতম শিল্পনগরী টংগী। এ অঞ্চলের শ্রমজীবী মানুষের উচ্চ শিক্ষার দ্বার উন্মুক্ত করার মানসে স্বাধীনতা উত্তরকালে টংগী কলেজ প্রতিষ্ঠিত হয়। ভাওয়ালের তৎকালীন প্রবীণ শিক্ষাবিদ গণপরিষদ সদস্য আব্দুল হাকিম মাস্টারের নেতৃত্বে প্রখ্যাত শ্রমিক নেতা বীর মুক্তিযোদ্ধা কাজী মোজাম্মেল হক, হাসান উদ্দিন সরকার, ডা. এম এ রশীদ, সবদর আলী মাস্টার, আজহার উদ্দিন ওরফে নবীন সরকার এবং ডা. এ কে এম আব্দুর রশীদ প্রমুখের সম্মিলিত উদ্যোগে ১৯৭২ সালের শুভলগ্নে টংগী কলেজ প্রতিষ্ঠা লাভ করে। টংগী কলেজের স্বীকৃতির জন্য কাজী মোজাম্মেল হক ও অন্য সদস্যবৃন্দ গণপ্রজাতন্ত্রী বাংলাদেশের স্থপতি জাতির জনক বঙ্গবন্ধু শেখ মুজিবুর রহমানের সাথে সাক্ষাৎ করে টংগীবাসীর প্রাণের দাবী উপস্থাপন করেন। পরবর্তীকালে বঙ্গবন্ধু টাঙ্গাইল সফরের উদ্দেশ্যে যাত্রাপথে টংগী কলেজ গেইটে কলেজ পরিচালনা পর্ষদ প্রদত্ত সংবর্ধনার জবাবে টংগী কলেজকে স্বীকৃতির ঘোষণা প্রদান করেন। তৎকালীন রাষ্ট্রপতি হুসেইন মুহাম্মদ এরশাদ এর ঘোষণা অনুযায়ী ১৯৮৮ সালের ৪ঠা জানুয়ারি টংগী কলেজটি জাতীয়করণ করা হয়। ১৯৯৬ সালে তৎকালীন সংসদ সদস্য শহীদ আহসান উল্লাহ মাস্টারের উদ্যোগে টংগী সরকারি কলেজে মানবিক ও বাণিজ্য শাখার ৮টি বিষয়ে অনার্স কোর্স এবং পর্যায়ক্রমে মাস্টার্স কোর্স চালু করেন। আহসান উল্লাহ মাস্টার এর সুযোগ্য উত্তরসূরি তাঁর জেষ্ঠ্য সন্তান বর্তমান সংসদ সদস্য জাহিদ আহসান রাসেল এর নেতৃত্বে ২০১২ সালে বিজ্ঞান ও মানবিক শাখায় আরও ৪টি বিষয়ে অনার্স কোর্স চালু করেন। বর্তমানে কলেজটিতে প্রায় ২০ হাজার শিক্ষার্থী অধ্যয়নরত। কলেজে কর্মরত শিক্ষক সংখ্যা ৭৬ জন। আরও ৫টি বিষয়ে অনার্স কোর্স চালুসহ অবকাঠামোর উন্নয়ন কার্যক্রম অব্যাহত আছে।
গেজ হুজ কামিং টু ডিনার
গেজ হুজ কামিং টু ডিনার () হল স্ট্যানলি ক্রেমার প্রযোজিত ও পরিচালিত ১৯৬৭ সালের মার্কিন হাস্যরসাত্মক নাট্য চলচ্চিত্র। ছবিটির চিত্রনাট্য রচনা করেছেন উইলিয়াম রোজ। এতে শ্রেষ্ঠাংশে অভিনয় করেছেন স্পেন্সার ট্রেসি, সিডনি পোয়াটিয়ে ও ক্যাথরিন হেপবার্ন। এটি ট্রেসি ও হেপবার্ন জুটির নবম ও সর্বশেষ চলচ্চিত্র।
চলচ্চিত্রটি ১৯৬৭ সালের ডিসেম্বরে মুক্তি পায়। ৪০তম একাডেমি পুরস্কারে হেপবার্ন শ্রেষ্ঠ অভিনেত্রী এবং শ্রেষ্ঠ লেখনী (মৌলিক চিত্রনাট্য) বিভাগে, এবং ২২তম বাফটা পুরস্কারে ট্রেসি শ্রেষ্ঠ অভিনেতা ও হেপবার্ন শ্রেষ্ঠ অভিনেত্রী বিভাগে পুরস্কার লাভ করেন। এছাড়া চলচ্চিত্রটি ভেনিস চলচ্চিত্র উৎসব থেকে তিনটি বিভাগে দাভিদ দি দোনাতেল্লো পুরস্কার লাভ করে। ২০১৭ সালে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত করে।চলচ্চিত্রটি ১৯৬৮ সালের ১লা জানুয়ারি প্রেক্ষাগৃহে মুক্তি দেওয়া হয়। ১৯৮৭ সালের ১২ই ডিসেম্বরে ছবিটি মুক্তির মূল তারিখের ২০ বছর পূর্তি উপলক্ষ্যে ছবিটি ভিএইচএস ফরম্যাটে মুক্তি দেওয়া হয়। ২০০১ সালের ২২শে মে ছবিটি ডিভিডি ফরম্যাটে মুক্তি দেওয়া হয়।
গুলদারা জেলা
গুলদারা জেলা আফগানিস্তানের কাবুল প্রদেশের উত্তর-পশ্চিম অংশে অবস্থিত। ২০০৬ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ২৫,২১৩ জন এর মত। যার মধ্যে থেকে প্রায় ৭০% এর মত তাজিক সম্প্রদায়ের এবং ৩০% এর মত পশতুন সম্প্রদায়ের লোকজন বসবাস করে থাকেন।
ভৌগলিক অবস্থান অনুযায়ী জেলাটির পশ্চিমে পারভান প্রদেশের সীমান্ত, উত্তরে ফারজা জেলা, কারাবাঘ, কালাকান এবং মীর বাচা কট জেলাসমূহ রয়েছে, এছাড়া পূর্ব ও দক্ষিণে শাকদারা জেলার সীমানা ঘিরে রেখেছে। এটির সদর দপ্তর হল গুলদারা, যেখানে জেলার উত্তর-পূর্বাঞ্চলের একটি গ্রাম নিয়ে গঠণ করা হয়েছিল। জেলাটি প্রায় ৪৫ টির মত গ্রাম নিয়ে গঠণ করা হয়েছে। জেলাটি বুরহানউদ্দিন রব্বানী সরকারে অধিনস্থ না যাওয়া পর্যন্ত শাকদারা জেলা এর অংশ ছিল। গৃহযুদ্ধকালীন সময়ে জেলাটির প্রায় সম্পূর্ণ এলাকা ধ্বংস হয়ে গিয়েছিল। এছাড়াও কাবুলের প্রধান সড়কের কাছাকাছি প্রধান গ্রামগুলোও বিলীন হয়ে যায়। এটি বিচ্ছিন্ন গ্রামগুলির সমন্বয়ে একটি ছোট জেলা হিসেবে পরিচিত।
ইসতালিফ জেলা
ইসতালিফ জেলা আফগানিস্তানের কাবুল প্রদেশের উত্তর-পশ্চিম অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ৮,৫০০ জন এর মত। যার মধ্যে থেকে তাজিক, পশতুন এবং হাজারা সম্প্রদায়ের সংমিশ্রনে তৈরী হয়েছে।
ভৌগলিক অবস্থান অনুযায়ী জেলাটির উত্তর ও পশ্চিমে পারভান প্রদেশের সীমান্তে, পূর্বে কারাবাঘ জেলা এবং দক্ষিণে গুলদারা জেলা এর সীমানা ঘিরে রেখেছে। জেলা সদর দপ্তরটি হল ইসতালিফ গ্রাম, যা জেলার দক্ষিণ-পূর্ব অংশে অবস্থান করছে।
অবসর বিনোদন
বিনোদন হচ্ছে অবসরের কোনও কর্ম, অবসর যা বিশ্লেষণমূলক সময়। "অবসর বিনোদনের জন্য কোনও কিছু করার চাহিদা" একটি অপরিহার্য উপাদান, মানব জীববিদ্যা ও মনোবিজ্ঞানের জন্য। বিনোদনমূলক কার্যক্রম প্রায়ই করা হয় রমণ, বিনোদন, বা আনন্দ এবং "মজা" হিসাবে ধরা হয়।
"বিনোদন" (ইংরেজিতে 'recreation') শব্দটি প্রথম ইংরেজিতে ব্যবহৃত হয় সম্ভবত ১৪ শতকের শেষের দিকে, প্রথম অর্থ, "জলখাবার বা আরোগ্যকরণ একজন অসুস্থ ব্যক্তির", মোড় প্রাপ্ত করল লাতিন ("re": "পুনঃ", "creare": "তৈরি করা, প্রসব করা, জন্ম দেওয়া")।
মানবজাতি তাদের সময় কাটায় দৈনিক জীবনজাপনের কার্যক্রমে, কাজে, নিদ্রায়, সামাজিক কর্তব্যে, এবং বিনোদনে।
যৌথ মূলধন ব্যবসা
যৌথ মূলধন ব্যবসা হল একটি ব্যবসায় সত্তা বা প্রতিষ্ঠান যেখানে অংশীদারীরা শেয়ার এবং বিভিন্ন প্রকার স্টক ক্রয়ের মাধ্যমে কোম্পানির মালিকানা লাভ করেন। অংশীদারীরারা তাদের শেয়ার অবাধে হস্তান্তর করতে পারেন।
আধুনিক যুগে যৌথ মূলধন ব্যবসাকে কর্পোরেশন বলা হয়। যেখানে কোম্পানি কৃত্রিম ব্যক্তিসত্তার অধিকারী এবং ব্যক্তিমালিকানা হতে স্বাধীন ও স্বতন্ত্র। সাধারণত অংশীদারীদের দায় শেয়ার সংখ্যা দ্বারা সীমাবদ্ধ থাকে।
প্রথম যৌথ মূলধন ব্যবসা আইন ১৮৪৪ সালে ইংল্যান্ডে চালু হয়।
সিলেট সিটি কর্পোরেশনের ওয়ার্ডসমূহ
বাংলাদেশের সিলেট নগরী অনেকগুলো ওয়ার্ডে বিভক্ত। ২০১১ সাল মোতাবেক, সিলেট সিটি কর্পোরেশনে ২৭টি ওয়ার্ড ও ২০৭টি মহল্লা রয়েছে। ২০১১ সালে এটাকে পৌরসভা বোর্ড থেকে সিটি কর্পোরেশনে রূপান্তর করা হয়।
দ্য লায়ন ইন উইন্টার (১৯৬৮-এর চলচ্চিত্র)
দ্য লায়ন ইন উইন্টার () হল অ্যান্থনি হার্ভি পরিচালিত ১৯৬৮ সালের ব্রিটিশ নাট্য চলচ্চিত্র। জেমস গোল্ডম্যান রচিত "একই নামের" নাটক অবলম্বনে ছবিটির চিত্রনাট্য লিখেন তিনি নিজেই। এটি প্রযোজনা করেন জোসেফ ই. লেভিন ও মার্টিন পোল। এতে শ্রেষ্ঠাংশে অভিনয় করেন পিটার ওটুল, ক্যাথরিন হেপবার্ন, জন ক্যাসল, অ্যান্থনি হপকিন্স, জেন মেরো, টিমোথি ডাল্টন ও নাইজেল টেরি।
চলচ্চিত্রটি ১৯৬৮ সালের ৩০ অক্টোবর মার্কিন যুক্তরাষ্ট্রে মুক্তি পায় এবং ব্যবসায়িকভাবে সফল হয়। এটি সে বছরের ১২তম সর্বোচ্চ আয়কারী চলচ্চিত্র ছিল। এটি ৪১তম একাডেমি পুরস্কারে শ্রেষ্ঠ চলচ্চিত্রসহ সাতটি বিভাগে মনোনয়ন লাভ করে এবং হেপবার্নের শ্রেষ্ঠ অভিনেত্রী বিভাগে (বারবারা স্ট্রাইস্যান্ডের সাথে যৌথভাবে) পুরস্কারসহ তিনটি বিভাগে পুরস্কার লাভ করে। এছাড়া এটি শ্রেষ্ঠ নাট্য চলচ্চিত্র ও অভিনেতা বিভাগে দুটি গোল্ডেন গ্লোব পুরস্কার এবং শ্রেষ্ঠ অভিনেত্রী ও শ্রেষ্ঠ সঙ্গীত বিভাগে দুটি বাফটা পুরস্কার লাভ করে। ২০০৩ সালে এটি টেলিভিশন চলচ্চিত্র হিসেবে পুনর্নির্মিত হয়।চলচ্চিত্রটি মুক্তির পর উত্তর আমেরিকায় পরিবেশকদের ভাড়া থেকে ৬.৪ মিলিয়ন মার্কিন ডলার আয় করে। মুক্তির পরের বছর ১৯৬৯ সালে এটি মার্কিন যুক্তরাষ্ট্রের বক্স অফিসে ১৪তম জনপ্রিয় চলচ্চিত্র ছিল।
পর্যালোচনা সংগ্রাহক ওয়েবসাইট রটেন টম্যাটোস-এ ৩৪টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ৯১%। ওয়েবসাইটটির সমালোচকদের পরিসংখ্যান বলে, "পূর্বতন সময়কাল সম্পর্কিত গড়পড়তা চলচ্চিত্রের চেয়ে সূক্ষ্ম ও বুদ্ধিদীপ্ত, "দ্য লায়ন ইন উইন্টার" পিটার ওটুল, ক্যাথরিন হেপবার্ন ও বড় পর্দায় অভিষিক্ত অ্যান্থনি হপকিন্সের চমৎকার অভিনয়সমৃদ্ধ রাজকীয় চক্রান্তের গল্প।"
অন গোল্ডেন পন্ড (১৯৮১-এর চলচ্চিত্র)
অন গোল্ডেন পন্ড () হল মার্ক রাইডেল পরিচালিত ১৯৮১ সালের মার্কিন নাট্য চলচ্চিত্র। আর্নেস্ট থম্পসন নিজের রচিত ১৯৭৯ সালের "একই নামের" নাটক অবলম্বনে ছবিটির চিত্রনাট্য রচনা করেন। এতে শ্রেষ্ঠাংশে অভিনয় করেন ক্যাথরিন হেপবার্ন, হেনরি ফন্ডা ও জেন ফন্ডা। এটি হেনরির কর্মজীবনের শেষ চলচ্চিত্র ছিল।
চলচ্চিত্রটি ১৯৮১ সালের ৪ঠা ডিসেম্বর মুক্তি পায় এবং এটি সে বছরের দ্বিতীয় সর্বোচ্চ আয়কারী চলচ্চিত্র ছিল। এটি শ্রেষ্ঠ চলচ্চিত্রসহ মোট ১০টি একাডেমি পুরস্কার, ৬টি বাফটা পুরস্কার ও ৬টি গোল্ডেন গ্লোব পুরস্কারের মনোনয়ন লাভ করে। হেপবার্ন শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার লাভ করেন, এবং হেনরি ফন্ডা শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।পর্যালোচনা সংগ্রাহক ওয়েবসাইট রটেন টম্যাটোস-এ ২৫টি পর্যালোচনার ভিত্তিতে ৭.৫/১০ গড়ে চলচ্চিত্রটির রেটিং স্কোর ৯২%। "শিকাগো সান-টাইমস"-এর রজার ইবার্ট ছবিটিকে চারে চার রেটিং দিয়ে বলেন, ""অন গোল্ডেন পন্ড" ছবিটি অনেক কারনেই একটি গুরুত্বপূর্ণ সম্পদ, কিন্তু আমি মনে করে সেরাটা হল আমি এটি বিশ্বাস করি। আমি এর কেন্দ্রীয় চরিত্রগুলো ও তাদের সম্পর্ককে বিশ্বাস করি... ছবিটি দেখে আমার কাছে মনে হয়েছে আমি বিরল ও মূল্যবান কিছু প্রত্যক্ষ করেছি।" "দ্য নিউ ইয়র্ক টাইমস"-এর ভিনসেন্ট ক্যানবি বলেন, "সফল ব্রডওয়ে নাটক হিসেবে "অন গোল্ডেন পন্ড" ছিল মার্কিন পনিরের মত, অভিনয়শিল্পীদের রংমিশ্রিত মসৃণ, অসীমভাবে বিস্তারকারী ও শান্ত... চলচ্চিত্রটিও... মার্কিন পনিরের মত, কিন্তু এর তারকা - হেনরি ফন্ডা, ক্যাথরিন হেপবার্ন, জেন ফন্ডা, ও ড্যাবনি কোলম্যান আরও রংয়ের চেয়ে আরও বেশি কিছু মিশ্রিত করে একে একটি পাস্তুরীকৃত পণ্যে রূপান্তর করেছে।"
সকল সমালচনাই ইতিবাচক ছিল না। "শিকাগো রিডার"-এর ডেভিড কের ছবিটিকে "শ্রিঙ্ক-র‍্যাপিংয়ের চলচ্চিত্ররূপ" বলে উল্লেখ করেন। "টাইম আউট লন্ডন" লিখে, "হলিউডের দুজন প্রিয় বয়োজ্যেষ্ঠ অভিনয়শিল্পী তাদের শেষ সময়ে আরও ভালো কাজ করার যোগ্যতা রাখে।" "ম্যাড ম্যাগাজিন" চলচ্চিত্রটিকে ব্যঙ্গ করে লিখে "অন ওল্ডেন পন্ড"।
বিবর্ধন
বিম্বের দৈর্ঘ্য ও লক্ষ্যবস্তুর দৈর্ঘ্যের অনুপাতকে রৈখিক বিবর্ধন বলে।
(১)কোনো লক্ষ্যবস্তুর দৈর্ঘ্য l ও বিম্বের দৈর্ঘ্য l' হলে, রৈখিক বিবর্ধন,
(২)লক্ষ্যবস্তুর দূরত্ব u এবং বিম্বের দূরত্ব v হলে, রৈখিক বিবর্ধন।
u ও v এর যথাযথ চিহ্ন সহকারে উক্ত সমীকরণে মান বসিয়ে প্রাপ্ত বিবর্ধন m হতে বোঝা যায় বিম্বটি সোজা না উল্টা আর বিবর্ধনের পরম মান থেকে বোঝা যায় বিম্বটি লক্ষব্স্তুর তুলনায় বড় (বিবর্ধিত) না ছোট (খর্বিত) না লক্ষ্যবস্তুর সমান।
অনেক সময় বিশেষ করে আলোক যন্ত্র, দূরবীক্ষণ যন্ত্র ইত্যাদির ক্ষেত্রে রৈখিক বিবর্ধনের তুলনায় কৌণিক বিবর্ধন ব্যবহার সুবিধাজনক।
বিম্ব দ্বারা সৃষ্ট দৃষ্টকোণ ও বস্তুু দ্বারা সৃষ্ট দৃষ্টকোণের অনুপাতকে কৌণিক বিবর্ধন বলে।
যন্ত্র ছাড়া বস্তু যদি a কোণ তৈরি করে এবং যন্ত্র ব্যবহারের ফলে চূড়ান্ত বিম্ব যদি চোখে b কোণ তৈরি করে তবে,
অনন্যা শীর্ষ দশ পুরস্কার
অনন্য শীর্ষ দশ পুরস্কার বাংলাদেশের নারীদের কৃষি-শিল্প-বানিজ্য-অর্থনীতি-অভিনয়-সংগীত-খেলাধুলা-শিক্ষা-মুক্তিযুদ্ধ-সমাজকল্যাণ ও উন্নয়নমুখী কাজ-আইনও মানবাধিকার-উদ্যোক্তা-রাজনীতি-সাংবাদিকতা প্রভৃতি অঙ্গনে বিশেষ অবদান রাখার স্বীকৃতি হিসেবে অনন্যা এই সম্মাননা প্রদান করে থাকে। এ পুরস্কার অনন্য ম্যাগাজিনের পক্ষ থেকে প্রদান করা হয়। ১৯৯৩ সালে পুরস্কার প্রবর্তিত হয়।
রাগমোচন নিয়ন্ত্রণ
রাগমোচন নিয়ন্ত্রণ  হচ্ছে একটি যৌন কৌশল যা একা বা স্ত্রীর সঙ্গে চর্চা করা যায় এবং এই কৌশলটিতে যৌন উত্তেজনার শীর্ষবিন্দু-তে না পৌঁছে কিছু সময়ের জন্য প্রচুর যৌন উত্তেজনা সৃষ্টি করতে হয়। এভাবে রাগমোচন-কে বিলম্বিত করে সঙ্গমের সময় বৃদ্ধি করা যায়।
পুরুষরা যখন এই কৌশলটি চর্চা করে, তখন এই রাগমোচন নিয়ন্ত্রণ করার ফলে তারা সরাসরি যৌন উত্তেজনা উপভোগ করতে পারে; কিন্তু যেহেতু বীর্যপাত হয় না, তাই পুরুষরা কোন বিরতি ছাড়াই যৌন উত্তেজনা উপভোগ করতে পারে। দীর্ঘক্ষণ ধরে রাগমোচন করার ফলে যখন কোন পুরুষ বীর্যপাত করে তখন তাঁর যৌন উত্তেজনা অনেক বেশি হয়ে থাকে এবং তাঁর আনন্দও অনেক বেশি হয়ে থাকে।
যেহেতু রাগমোচন নিয়ন্ত্রণ অনেক বেশি যৌন সংবেদনশীলতা জাগায়, তাই পুরুষ নিজেকে যৌন উত্তেজনার মধ্যে বেশিক্ষণ রাখতে পারে। এর ফলে পুরুষ যৌন সঙ্গমের সময় তাঁর স্ত্রী যতক্ষণ না যৌন-সুখের শীর্ষে পৌঁছে, ততক্ষণ পর্যন্ত সঙ্গম চালিয়ে যেতে পারে।
যখন পুরুষ তাঁর সঙ্গী অর্থাৎ স্ত্রীর সাথে সঙ্গমে লিপ্ত থাকবে তখন পুরুষ সঙ্গমের যেই মুহূর্তে যৌন উত্তেজনার চরম পর্যায়ে পৌঁছাবে, ঠিক সেই মুহূর্তে পুরুষ তাঁর লিঙ্গ-চালনা বন্ধ করে দিবে বা লিঙ্গটিকে যোনির ভেতর থেকে বের করে আনবে যাতে করে আর অধিক উত্তেজনার সৃষ্টি না হয়। অল্প কয়েক মুহূর্তের মধ্যেই শিশ্ন স্বাভাবিক অবস্থায় ফিরে আসবে এবং শিশ্নকে আবার দ্রুত উত্তেজিত করা সম্ভব হবে। এভাবে বেশ কয়েকবার শিশ্নকে এরকম উত্তেজিত ও স্তিমিত করতে হবে এবং এক পর্যায়ে দেখা যাবে যে যৌন উত্তেজনা আগের চেয়ে অনেক বেশি শক্তিশালী ও আনন্দদায়ক হয়ে উঠেছে।
হস্তমৈথুনের সময় রাগমোচনকে অনেক সহজে নিয়ন্ত্রণ করা সহজ হয়ে উঠে, এটা অনেক বিশেষজ্ঞের মতামত। কারণ এতে যৌন-সঙ্গীর সাহায্যের প্রয়োজন হয় না। হস্তমৈথুনের দ্বারা শিশ্নকে উত্তেজিত করতে করতে বীর্যপাতের পূর্বেই আগমুহূর্তে হস্তমৈথুন বন্ধ করে দিবে। হস্তমৈথুনকারী নিজেই বুঝতে পারবে যে, তাঁর যৌন উত্তেজনা শীর্ষবিন্দুতে পৌঁছাচ্ছে কিনা অর্থাৎ বীর্যপাতের দিকে গড়াচ্ছে কিনা। এভাবে সপ্তাহে দুই বা তিন দিন করে রাগমোচন নিয়ন্ত্রণ করলে পরবর্তীতে নারী-সঙ্গমের সময় আলাদা করে এটি করার প্রয়োজন পড়বে না; আপনাআপনিই রাগমোচন বিলম্বিত হয়ে দীর্ঘক্ষণ সঙ্গম করা সম্ভব হবে।
দৌলতপুর ইউনিয়ন
দৌলতপুর ইউনিয়ন নামে বাংলাদেশে মোট ১১টি ইউনিয়ন রয়েছে।
দৌলতপুর ইউনিয়ন দ্বারা বুঝানো যেতে পারে:
ইস্ট ওয়েস্ট মেডিকেল কলেজ
ইস্ট ওয়েস্ট মেডিকেল কলেজ বাংলাদেশের একটি শীর্ষ স্থানীয় প্রাইভেট মেডিকেল ইন্সটিটিউশন। এটা ঢাকার অদূরে উত্তরা-আব্দুল্লাহপুর নিকটস্থ কামারপাড়ায় অবস্থিত ; মূলত আব্দুল্লাহপুর-আশুলিয়া রাস্তায়। সাথেই রয়েছে 250+ শয্যা বিশিষ্ট নিজস্ব হাসপাতাল এবং অত্যাধুনিক আবাসিক ব্যবস্থা মেডিকেল শিক্ষার্থীদের জন্য । ছাত্র -ছাত্রী উভয়ের জন্যই রয়েছে পৃথক ব্যবস্থা । মনোরম পরিবেশ আর বিস্তৃত নিজস্ব ক্যাম্পাস আলাদা মাত্রা যোগ করেছে; যা ঢাকার অন্য কোন প্রাইভেট প্রতিষ্ঠানের নেই । ঢাকা শহরের নিকটে আবার নিবিড় পরিবেশ হওয়ায় ভর্তিচ্ছু শিক্ষার্থীদের প্রথম পচ্ছন্দ ইস্ট ওয়েস্ট মেডিকেল। অনাবাসিক শিক্ষার্থীদের জন্য রয়েছে নিজস্ব পরিবহণ ব্যবস্থা । একঝাঁক প্রবীন - নবীন চিকিৎসকদের তত্ত্বাবধানে আর নিরলস পরিশ্রমে চিকিৎসক তৈরির ব্রত এগিয়ে চলেছে এখানে । যার ফলশ্রুতিতে দেশের গন্ডি পেরিয়ে সুনাম ছড়িয়ে পড়েছে বর্হিবিশ্বে । তাই আন্তর্জাতিক (বিদেশী ) শিক্ষার্থীদের উপস্থিতি চোখে পরার মতো। বিশেষত কাশ্মীরী সহ ভারতের বিভিন্ন রাজ্যের , নেপালের, ভূটানের শিক্ষার্থীরা রয়েছে এখানে । খরচ এবং সুযোগ - সুবিধার বিবেচনায় ইস্ট ওয়েস্ট তাই অনন্য সকলের কাছে ।
লিটল উইমেন (১৯৩৩-এর চলচ্চিত্র)
লিটল উইমেন () হল জর্জ কিউকার পরিচালিত ১৯৩৩ সালের মার্কিন প্রাক-কোড নাট্য চলচ্চিত্র। লুইসা মে অ্যালকট রচিত ১৮৬৮ সালের "একই নামের" উপন্যাস অবলম্বনে চলচ্চিত্রটির চিত্রনাট্য রচনা করেন চিত্রনাট্যকার দম্পতি সারাহ ওয়াই. ম্যাসন ও ভিক্টর হিরম্যান। এতে শ্রেষ্ঠাংশে অভিনয় করেন ক্যাথরিন হেপবার্ন, জোয়ান বেনেট, ফ্রান্সেস ডি ও জিন পার্কার।
চলচ্চিত্রটি এই উপন্যাসের তৃতীয় চলচ্চিত্রায়ণ। এর পূর্বে দুটি নির্বাক সংস্করণ নির্মিত হয়। মিনা গ্রে অভিনীত প্রথম সংস্করণটি ১৯১৭ সালে এবং ডরোথি বেরনার্ড অভিনীত দ্বিতীয় সংস্করণটি ১৯১৮ সালে মুক্তি পায়। এই সবাক সংস্করণটি মুক্তির পরও ১৯৪৯ সালে জুন অ্যালিসন, এলিজাবেথ টেলর ও পিটার লফোর্ড অভিনীত একটি "সংস্করণ", এবং ১৯৯৪ সালে উইনোনা রাইডার অভিনীত অপর একটি "সংস্করণ" মুক্তি পায়।
"লিটল উইমেন" চলচ্চিত্রটি ৬ষ্ঠ একাডেমি পুরস্কারে শ্রেষ্ঠ চলচ্চিত্র, পরিচালনা ও লেখনী (চিত্রনাট্য) বিভাগে তিনটি মনোনয়ন লাভ করে এবং ম্যাসন-হিরম্যান দম্পতি শ্রেষ্ঠ লেখনী বিভাগে পুরস্কার লাভ করে। হেপবার্ন ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ লাভ করেন।
প্রভাত সঙ্গীত
প্রভাত সঙ্গীত () হল প্রভাতরঞ্জন সরকার রচিত গান সংগ্রহ, যা একটি নতুন ভোর বা প্রভাত-এর গান হিসাবে পরিচিত। প্রভাত রঞ্জন সরকার ১৯৮২ সাল থেকে ১৯৯০ সালে তাঁর মৃত্যু পর্যন্ত মোট আট বছরে গান ও সুরসহ ৫,০১৮ টি গান রচনা করেন। যদিও বেশিরভাগ গান বাংলা ভাষায় রয়েছে, কিছু হিন্দি, ইংরেজি, সংস্কৃত, উর্দু, মগাহি, মৈথিলি এবং অঙ্গিকা ভাষায় লেখা হয়েছে। প্রভাত সঙ্গীতকে কখনও কখনও ঠাকুর ঘরানার (সংগীতের সঙ্গীত) একটি গান বলে মনে করা হয়। গানের কবিতা প্রেম, রহস্যবাদ, ভক্তি, নওহুমানবাদ ও বিপ্লবের উপাদান প্রকাশ করে এবং গানগুলি পূর্ব ও পশ্চিম উভয় গীতিকারের শৈলীর বিস্তৃত বর্ণমালা উপস্থাপন করে।
বাংলা ভাষায়, প্রভাতে (ক) (প্রভাত - ) শব্দের আর্থ ভোর বা সকাল। সঙ্গীত (ক)(সঙ্গীত - ) এছাড়াও শব্দের বানান সংগীত (ক) (সংগীত - ) যার আর্থ গান। এইভাবে, প্রভাত (ক) সঙ্গীত(ক) বা প্রবাত (ক)  সংগীত (ক) এটমোলজিক্যালি অর্থ "সকালে গান" আথবা ভোরের গান। এটি "একটি নতুন ভোরের গান" হিসাবেও ব্যাখ্যা করা হয়েছে। ব্যুত্পত্তি-এর অপ্রাসঙ্গিক, প্রভাত (ক) সুরকারের নাম, প্রকাশ করে এবং গুলিকে "প্রভাত রঞ্জন সরকারের গান" বলে।
পি আর সরকার ভারতের দেওঘর অবস্থানকালে প্রথম প্রভাত বন্ধু সঙ্গীতা  ১৪ সেপ্টেম্বর ১৯৮২ বাংলা হল কালো নিয়ে  রচনা করেছেন। ২১শে অক্টোবর ১৯৯০ সালে তাঁর মৃত্যু পর্যন্ত তিনি গান রচনা অব্যাহত রেখেছিলেন। এই আট বছরে তিনি গান এবং সুুরসহ মোট ৫,০১৮ টি প্রভাতী সঙ্গীত রচনা করেছিলেন, এর মধ্যে প্রায় সবই বাংলা ভাষায়। শেষ প্রভাত  সঙ্গীত  "আমরা গৌড়ে নভা গুরুকুল" তার মৃত্যুর একদিন আগে ১৯৯০ সালের ২০ অক্টোবর রচনা করেছিলেন।
পি আর সরকার ১৯৯৫ সালে আনন্দ মার্গ সংগঠন তৈরি করেছেন এবং ১৯৭৩ দ্বারা আনন্দ মার্গ প্রকাশনা প্রতিষ্ঠিত হয় পি আর সরকারের রচনাগুলি অনুবাদ ও তার বিতরণের সরকারের সংক্রান্ত কাজের জন্য। বহুভাষিক ইংরেজী / বাংলা সংস্করণটি ১৯৯৩ সালে প্রকাশিত হয় এবং ইংরেজিতে নির্বাচিত দুটি ছোট ছোট ভলিউম প্রকাশিত হয়। আরেকটি গান মার্গ- অধিভুক্ত গ্রুপ, রেনেসাঁ শিল্পী এবং লেখক সমিতি (রাও) দ্বারা  নির্বাচিত গানের বেশ কিছু পারফরম্যান্স এবং রেকর্ডিং স্পনসর করেছে। এই পারফরমেন্স যেমন শিল্পী যুক্ত আছেন তারা হলেন-  আচার্য তত্ত্বাবদানন্দ অবধূত, আচার্য প্রিয়শিবনান্দ অবধূত, মাধুরী চট্টোপাধ্যায়, শ্রীকান্ত আচার্য অরুন্ধতী হোম চৌধুরী, রামকুমার চট্টোপাধ্যায়, অশ্বিনী দেশপান্ডে, রশিদ খান, কবিতা কৃষ্ণমূর্তি, মনোজ কুমার, বিথাল রাও শ্রুতি সাদোলিকার, হৈমন্তী শুক্লা এবং আকাশে উদুপা।
লিটল উইমেন (দ্ব্যর্থতা নিরসন)
লিটল উইমেন হল লুইসা মে অ্যালকট রচিত ১৯৬৮ সালের উপন্যাস।
"লিটল উইমেন" দিয়ে আরও বুঝাতে পারে:
লিটল উইমেন
লিটল উইমেন () হল মার্কিন সাহিত্যিক লুইজা মে অ্যালকট রচিত দুই খণ্ডে প্রকাশিত উপন্যাস। অ্যালকট তার প্রকাশকের অনুরোধে কয়েক মাস সময় নিয়ে এই বইটি রচনা করেন। উপন্যাসটিতে মেগ, জো, বেথ ও অ্যামি এই চার বোনের শৈশব থেকে পূর্ণ নারীতে পরিণত হওয়ার গল্প রয়েছে। এটি লেখিকা ও তার তিন বোনের জীবন হতে অনুপ্রাণিত।
অ্যালকট তার এই জনপ্রিয় বইয়ের আরও দুটি অনুবর্তী পর্ব রচনা করেন। "লিটল মেন" (১৮৭১) ও "জোস বয়েজ" (১৮৮৬) নামক দুটি উপন্যাসেই মার্চ বোনেদের উল্লেখ ছিল।উপন্যাসটির পাঁচটি চলচ্চিত্রায়ণ হয়েছে। দুটি নির্বাক সংস্করণের প্রথমটি "১৯১৭" সালে এবং দ্বিতীয়টি "১৯১৮" সালে মুক্তি পায়। প্রথম সবাক সংস্করণটি ছিল জর্জ কিউকার পরিচালিত ও ক্যাথরিন হেপবার্ন অভিনীত "১৯৩৩" সালের সংস্করণ। পরবর্তীতে মারভিন লেরয় পরিচালিত ও জুন অ্যালিসন, এলিজাবেথ টেলর ও পিটার লফোর্ড অভিনীত "১৯৪৯" সালের সংস্করণ এবং গিলিয়ান আর্মস্ট্রং পরিচালিত ও উইনোনা রাইডার অভিনীত "১৯৯৪" সালের সংস্করণ মুক্তি পায়।
উপন্যাসটি "১৯৫০" সালে, "১৯৫৮" সালে, "১৯৭০" সালে, "১৯৭৮" সালে, "১৯৮১" সালে, "টেলস্‌ অব লিটল উইমেন" নামে ১৯৮৭ সালে, এবং "২০১৭" সালে টেলিভিশনের জন্য উপযোগকরণ করা হয়।
সুকাত্রা
সুকুত্রা আরব সাগরের মাঝে অবস্থিত। ভৌগলিক পরিবেশ এবং গাছপালার অদ্ভুত দর্শনের কারণে এই দ্বীপকে ভিনগ্রহবাসীদের দ্বীপ বা ‘এলিয়েন দ্বীপ’ বলা হয়ে থাকে চারটি দ্বীপের সমন্বয়ে গঠিত সুকাত্রা দ্বীপপুঞ্জের মালিকানা ইয়েমেনের। ইয়েমেন ২০১৩ সালে এটিকে একটি প্রদেশ হিসেবে ঘোষণা করে। এটা হর্ন অফ আফ্রিকা থেকে পূর্ব এবং আরব উপদ্বীপ থেকে দক্ষিণে অবস্থিত।
৩,৭৯৬ বর্গ কিলোমিটার ভূমি বিশিষ্ট এ দ্বীপপুঞ্জ দৈর্ঘ্যে ১৩২ কিলোমিটার এবং প্রস্থে ৫০ কিলোমিটার।। প্রদেশটির রাজধানীর নাম হাদিবু।
প্রথম শতকে সুকাত্রা দ্বীপ গ্রিকদের পদচারণায় মুখর থাকার ইতিহাস জানা যায় প্রস্তর খন্ডে প্রাপ্ত ভাষার ব্যবহার। ধারণা করা হয়, তৃতীয় শতকের দিকে দ্বীপটি প্রাচীন যুগের ব্যবসায়ের মূল কেন্দ্র ছিল। ‘সুকাত্রা’ নামটি গ্রিক শব্দ নয়, সংস্কৃত শব্দ সুখাদ্রা থেকে এর আগত যার অর্থ সহায়ক বা স্বর্গসুখ প্রদানকারক। মার্কো পোলোর বই “দ্য ট্রাভেলস অফ মার্কো পোলো”য়ে সুকাত্রা দ্বীপের উল্লেখ আছে।
উদ্ভিদগুলোর অদ্ভুত গড়নই এই দ্বীপকে ভিনগ্রহীদের দ্বীপ হিসেবে আখ্যায়িত করার মূল কারণ। এ দ্বীপের বেশিরভাগ উদ্ভিদই এন্ডেমিক। পৃথিবীর অন্য কোথাও এগুলোর দেখা মেলে না। সুকাত্রা দ্বীপে ৮২৫ প্রজাতির উদ্ভিদের মধ্যে ৩০৭টি প্রজাতিই স্থানীয়, অর্থাৎ প্রায় ৩৭ শতাংশ উদ্ভিদ পৃথিবীর অন্য কোথাও দেখতে পাওয়া যাবে না। ২০০৪ সালে IUCN এর লাল তালিকায় সুকাত্রার ৩টি অতিবিপন্ন এবং ২৭টি বিপন্ন উদ্ভিদের নাম রয়েছে।
এই দ্বীপের সবচেয়ে অদ্ভুত গাছ হলো ড্রাগন-ব্লাড ট্রি। অদ্ভুত গড়নের ছাতাকৃতির এই গাছটি থেকে লাল বর্ণের আঠালো পদার্থ বের হয়। কথিত আছে বহুকাল আগের ড্রাগনের রক্ত থেকে এই গাছের উৎপত্তি এবং সে অনুযায়ী এর নামকরণ! এই গাছের আঠা রঙ তৈরিতে এবং বার্নিশের কাজে ব্যবহৃত হয়।
আরেকটি বিশেষ উদ্ভিদ হলো ডেন্ড্রোসসিয়াস নামক এক প্রকারের শশা গাছ। বিভিন্ন আকৃতির কান্ডটি লম্বা হয়ে চূড়া তৈরি করে, যেখানে হলুদ, গোলাপী ফুল ফোটে। উভলিঙ্গ এই গাছের জন্ম এই দ্বীপের বয়সের দ্বিগুণ আগে বলে গবেষকদের ধারণা। ২০ ডিগ্রি সেলসিয়াস তাপমাত্রা এদের বংশবিস্তারের অনুকূল।
এছাড়াও রয়েছে পোমেগ্র্যানেট নামক ফুলেল উদ্ভিদ। এটি আড়াই থেকে চার ফুট পর্যন্ত লম্বা হতে পারে। ডিসেম্বর-জানুয়ারি মাসে সাধারণত ফুল এবং ফল হয়। ফুলগুলো সাধারণত গোলাপি বা লালের কাছাকাছি রঙের হয় আর ফল পাকলে তা হলদে-সবুজ রঙ ধারণ করে। এই গাছের কাঠ খুব শক্ত হয় এবং ছোটখাট আসবাবপত্র তৈরিতে ব্যবহৃতও হয়। এই গাছটি সুকাত্রার বিশেষ উদ্ভিদ হলেও হাওয়াইতে এর চাষের চেষ্টা চলছে।
মোট ৩১ প্রজাতির প্রাণির দেখা মিলবে এই দ্বীপে, যার ৯৪ শতাংশ অর্থাৎ ২৯টি প্রজাতিই স্থানীয়। স্কিংস, পা-বিহীন টিকটিকি, নানা প্রকারের মাকড়শা এবং তিন প্রকারের বিশুদ্ধ পানির কাঁকড়ার দেখা মেলে এ দ্বীপে। স্তন্যপায়ী প্রাণী হিসেবে বাদুড় ছাড়া আর কোনো প্রাণীর অস্তিত্ব মেলে নি।
সুকাত্রা দ্বীপপুঞ্জে বসবাসকারী মানুষেরা মাছ ধরে, পশুপালন করে এবং খেজুর চাষ করে জীবিকা নির্বাহ করে। দ্বীপবাসীরা প্রধানত খ্রিস্টান ধর্মাবলম্বী এবং তারা ধর্মীয় আচার-অনুষ্ঠানও পালন করে থাকেন।
মৌসুমি আবহাওয়ার কারণে জুন থেকে সেপ্টেম্বর মাস পর্যন্ত এই দ্বীপে জলপথে যাওয়া যায় না। বছরের অন্যান্য সময়ে জাহাজে করে আরব সাগর পাড়ি দিয়ে যাওয়া যায়। ১৯৯৯ সালের জুলাই মাসে আন্তর্জাতিক একটি বিমানবন্দর স্থাপন করা হয়েছে সুকাত্রা দ্বীপে। ফলে পৃথিবীর বিভিন্ন প্রান্তের সাথে যোগাযোগ ব্যবস্থা আরও উন্নত হয়েছে। সুকাত্রা বিমানবন্দরটি এর প্রধান শহর থেকে ১২ কিলোমিটার পশ্চিমে অবস্থিত। এই এলাকার বাস্তুসংস্থান বা ইকোসিস্টেমের কারণে সুকাত্রার অভ্যন্তরে গণপরিবহনের পরিমাণ খুবই নগণ্য।
হাওড়া মধ্য বিধানসভা কেন্দ্র
হাওড়া মধ্য(বিধানসভা কেন্দ্র)(হাওড়া মধ্য হিসাবে জানা যায়) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ১৭ থেকে ২০, ২৪ থেকে ৩৪, ৩৬, ৩৭ এবং ৪২ নং ওয়ার্ড নিয়ে ১৭১ নং হাওড়া মধ্য বিধানসভা কেন্দ্রটি গঠিত হয়েছে।
হাওড়া মধ্য বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
শিবপুর বিধানসভা কেন্দ্র
শিবপুর(বিধানসভা কেন্দ্র)ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ৮, ৯, ২১ থেকে ২৩, ৪৩ এবং ৪৭ থেকে ৫০ নং ওয়ার্ড নিয়ে ১৭২ নং শিবপুর বিধানসভা কেন্দ্রটি গঠিত হয়েছে।
শিবপুর বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
উইলি লোমান
উইলিয়াম "উইলি" লোমান হল আর্থার মিলারের ক্ল্যাসিক নাটক "ডেথ অব আ সেলসম্যান" এর মূল চরিত্র। ১৯৪৯ সালের ১০ ফেব্রুয়ারি ব্রডওয়ে কর্তৃক মরস্কো থিয়েটারে প্রথমবারের মত এই নাটক মঞ্চস্থ হয়, যেখানে লী জে. কব কাল্পনিক এ লোমান চরিত্রে অভিনয় করেন। লোমান হলের ৬৩ বছর বয়স্ক একজন ভ্রাম্যমান বিক্রেতা যিনি তার বর্তমান অবস্থা মোকাবেলা করতে বাঁধার সম্মুখীন হচ্ছেন এবং সেই সকল সমস্যার সমাধানে একটি কাল্পনিক জগৎ সৃষ্টি করেন। এটি তাকে একাধিক আত্মহত্যার চেষ্টা থেকে বিরত রাখতে পারেনা।
উইলি লোমান নিউ ইয়র্কের ব্রুকলিন উপশহরের একজন বয়স্ক বিক্রেতা যার কর্মজীবন প্রায় পড়তির দিকে। যৌবনের উদ্যম আর কর্মস্পৃহা তিনি হারিয়ে ফেলেছেন। তার ব্যবসা এখনও শীর্ষস্থানীয়, কিন্তু তার তারুণ্য আর আন্তরিকতা ছাড়া তিনি কাজ করতে পারছেন না ঠিকভাবে। সময় তাকে ধরে ফেলেছে। নাটকটি "উর্ধ্বগামী আমেরিকান মধ্যবিত্তদের মাঝে টিকে থাকতে" লোমানের সংগ্রামকে রূপায়িত করেছে। সেইসাথে তিনি অন্তর্দ্বন্দ্বে ভোগেন। তার কেবলই মনে হয় তার জীবন স্থিতিশীল কিছুর উপর দাঁড়াতে পারছে না। চার্লস ইশারউড এর মতানুযায়ী লোমান এই নাটকের মূল্য প্রভাবশালী চরিত্র কারণ "নাটকের বাচ্যমূলক মেরুদণ্ড দেয় আত্মিক ও অর্থনৈতিক পরাজয়ের বিরুদ্ধে হেরে যাওয়া লোমানের সংগ্রাম"। লোমান লাখো শ্বেত কলারের কর্মজীবীদেরকে প্রতিনিধিত্ব করেন, যারা কিনা তাদের কর্পোরেট জীবন নিয়ে বেঁচে আছে। তিনি একটি কাল্পনিক জগতে বিরাজ করতেন। কল্পনার সে জগতে তিনি ভাবতেন তিনি কত বিখ্যাত, প্রভাবশালী এবং সফল। সেইসাথে সন্তানদের সাফল্য নিয়েও ভাবতেন তিনি। তার স্ত্রী এই কল্পনাকে বাঁধাগ্রস্ত তো করতই না, বরং উৎসাহ দিত। বয়োবৃদ্ধির সাথে সাথে তার নিজের গুণাবলী এই মিথ্যা গুরুত্ব আর সাফল্যে ভারে ধীরে ধীরে চাপা পড়তে শুরু করে।
নাটক চলাকালীন লোমানের পৃথিবী তার চারিদিকে ভেঙে পড়তে শুরু করে। নাটকটি সম্পর্কে অ্যাসোসিয়েটেড প্রেস প্রতিবেদক সিন্থিয়া লাউরির পর্যালোচনা অনুযায়ী, "আমরা দেখি একজন বয়স্ক হেরে যেতে থাকা ভ্রাম্যমান বিক্রেতাকে ধ্বংস হয়ে যেতে দেখেছি, কল্পনার জগতে ভেসে যেতে দেখেছি।" নাটকের শুরুতে দেখা যায় ৬৩ বছর বয়স্ক লোমান আর্থিক অসঙ্গতির সাথে যুদ্ধ করছেন; যেখানে ৩৪ বছর পর চাকরিতে তার বেতন কমানো হয়। দ্বিতীয় অঙ্কে তিনি চাকরি হতে নিষ্কৃতি পান। তাকে চাকরি থেকে বের করে দেন যিনি, তার বাবাই ৩৬ বছর আগে তাকে চাকরি দিয়েছিল। নাটকে লোমান তার স্মৃতি রোমন্থনের মাধ্যমে অতীতকে খুঁজে বের করে। এখানে দর্শকই বিষয়বস্তুর সঠিকতার বিচার করে নাটকের দীর্ঘ একটি অংশে লোমান তার জনপ্রিয়তার কথা বলে, যা কিনা তিনি তার সন্তানদের মধ্যে স্থানান্তরিত করার কথা ভাবেন।
শাহ আহমদ নুরানি
শাহ আহমদ নুরানি (; ১অক্টোবর ১৯২৬– ১১ ডিসেম্বর ২০০৩, আল্লামা নুরানি হিসেবে পরিচিত), একজন পাকিস্তানি ইসলামি পণ্ডিত, অতীন্দ্রিবাদী, দার্শনিক, পুর্নজাগরণবাদী এবং রাজনীতিবিদ।
তিনি এলাহাবাদ বিশ্ববিদ্যালয় থেকে আরবি ভাষার উপর বিএ স্নাতক করেন এবং পরে মিরাটের দারুল উলুম থেকে প্রত্যয়িত হন। তিনি নিজেকে স্বনামধন্য ইসলামী পণ্ডিত হিসেবে প্রতিষ্ঠিত করেন এবং ইসলামী দর্শন নিয়ে কাজ করেছিলেন। এবং ১৯৭২ সালে বিশ্ব ইসলামী মিশন প্রতিষ্ঠা করেন।
আধিপত্যবাদী পুরুষত্ব
লিঙ্গ বিষয়ক বিদ্যায়, আধিপত্যবাদী পুরুষত্ব (hegemonic masculinity) আর. ডব্লিউ. কনেলের লৈঙ্গিক ক্রম তত্ত্বের একটি অংশ, যেখানে একাধিক পুরুষত্বের স্বীকৃতি দেয়া হয় যেগুলো সময়, সংস্কৃতি ও ব্যক্তিভেদে পৃথক হতে পারে। আধিপত্যবাদী পুরুষত্বকে একটি চর্চার দ্বারা সংজ্ঞায়িত করা হয় যা সমাজে পুরুষের কর্তৃত্বমূলক অবস্থানকে সিদ্ধ করে এবং নারী এবং পুরুষের অন্যান্য প্রান্তিক অবস্থার অধীনতাকে ন্যায্যতা প্রদান করে। ধারণাগতভাবে আধিপত্যবাদী পুরুষত্ব ব্যাখ্যা করে যে, কিভাবে ও কেন নারী ও অন্যান্য লৈঙ্গিক পরিচয়ের উপর কর্তৃত্ববাদী সামাজিক ভূমিকাকে পুরুষ রক্ষা করে চলে, যেসব লৈঙ্গিক পরিচয়কে সমাজে "নারীসুলভ" হিসেবে দেখা হয়।
সমাজতাত্ত্বিক ধারণা অনুসারে, "আধিপত্যবাদী পুরুষত্বের" আধিপত্যবাদী প্রকৃতিটি নেয়া হয়েছে মার্ক্সবাদী তাত্ত্বিক এন্টনিও গ্রামসির সাংস্কৃতিক আধিপত্যবাদ এর তত্ত্ব থেকে, যা বিভিন্ন সামাজিক শ্রেণীর মধ্যে ক্ষমতা সম্পর্ককে বিশ্লেষণ করে। তাই, "আধিপত্যবাদী পুরুষত্ব" শব্দটির বিশেষণ "আধিপত্যবাদী" দ্বারা সামাজিক গতিবিদ্যা নির্দেশ করে, যার দ্বারা একটি সামাজিক গোষ্ঠী সামাজিক ক্রমোচ্চ শ্রেণীবিভাগে কর্তৃত্বমূলক অবস্থান দাবী করে, অধিকার করে এবং এর নেতৃত্ব দেয়। আধিপত্যবাদী পুরুষত্ব এক ধরনের সামাইক সংগঠনকে নির্দেশ করে যা পরিবর্তনশীল এবং সমাজতত্ত্বে এটি নিয়ে আলোচনা করা হয়।
দ্য ফিলাডেলফিয়া স্টোরি (মঞ্চনাটক)
দ্য ফিলাডেলফিয়া স্টোরি () হল ফিলিপ ব্যারি রচিত ১৯৩৯ সালের মার্কিন হাস্যরসাত্মক মঞ্চনাটক। এটি একজন সামাজিক প্রতিপত্তি সম্পন্ন নারীর গল্প, যিনি তার প্রাক্তন স্বামী ও আকর্ষণীয় এক সাংবাদিকের প্রায়শই তার কাছে আসার কারণে তার বিবাহের পরিকল্পনা ভেস্তে যাচ্ছে। এই নাটকটিকে অভিনেত্রী ক্যাথরিন হেপবার্নের কর্মজীবনের ঠানা ব্যর্থতার পর সফলতার চাবি বলে উল্লেখ করা হয়, কারণ ১৯৩৮ সালে তাকে "বক্স অফিস পয়জন" তালিকার একজন হিসেবে অন্তর্ভুক্ত ছিলেন।
ট্রেসি লর্ড চরিত্রটি নাট্যকার ফিলিপ ব্যারির এক বন্ধুকে বিয়ে করা ফিলাডেলফিয়ার একজন কেতাদুরস্ত মহিলা হেলেন হোপ মন্টগোমেরি স্কটের জীবন থেকে অনুপ্রাণিত। ব্যারি নাটকটি ক্যাথরিন হেপবার্নের জন্য বিশেষভাবে রচনা করেন।
থিয়েটার গিল্ড প্রযোজিত "দ্য ফিলাডেলফিয়া স্টোরি" নাটকটির উদ্বোধনী মঞ্চায়ন হয় ১৯৩৯ সালের ২৮শে মার্চ নিউ ইয়র্ক সিটির শুবার্ট থিয়েটারে। তিন অঙ্কের এই হাস্যরসাত্মক নাটকটির নির্দেশনা দেন রবার্ট বি. সিনক্লেয়ার এবং আলোকসজ্জা ও চিত্রায়নের নির্দেশনা দেন রবার্ট এডমন্ড জোন্স।
দ্য ফিলাডেলফিয়া স্টোরি (চলচ্চিত্র)
দ্য ফিলাডেলফিয়া স্টোরি () জর্জ কিউকার পরিচালিত মার্কিন হাস্যরসাত্মক চলচ্চিত্র। ফিলিপ ব্যারি রচিত "একই নামের" মঞ্চনাটক অবলম্বনে চলচ্চিত্রটির চিত্রনাট্য রচনা করেছেন ডোনাল্ড ওগডেন স্টুয়ার্ট। এতে একজন বিত্তশালী কেতাদুরস্ত মহিলার প্রাক্তন স্বামী ও একজন টেবলয়েড ম্যাগাজিনের সাংবাদিকের আগমনে তার বিবাহের পরিকল্পনার জটিলতা তুলে ধরা হয়েছে। এতে শ্রেষ্ঠাংশে অভিনয় করেন ক্যারি গ্র্যান্ট, ক্যাথরিন হেপবার্ন, জেমস স্টুয়ার্ট ও নবাগত রুথ হাসি। নারী চরিত্রটি নাট্যকার ব্যারির বন্ধুর স্ত্রী হেলেন হোপ মন্টগোমেরি স্কট (১৯০৪-১৯৯৫) এর জীবন থেকে অনুপ্রাণিত।
হাওড়া দক্ষিণ বিধানসভা কেন্দ্র
হাওড়া দক্ষিণ (বিধানসভা কেন্দ্র)(হাওড়া দক্ষিণ হিসাবে জানা যায়) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ৩৫, ৩৮ থেকে ৪১ এবং ৪৪ থেকে ৪৬ নং ওয়ার্ড এবং দুইলা,ঝোড়হাট,পঞ্চপাড়া এবং থানামাকুয়া গ্রামপঞ্চায়েতগুলি সাঁকরাইল সি ডি ব্লকের অন্তর্গত, যা ১৭৩ নং হাওড়া দক্ষিণ বিধানসভা কেন্দ্রটি গঠিত হয়েছে।
হাওড়া দক্ষিণ বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
প্রিয়াঙ্কা ইয়োশিকাওয়া
প্রিয়াঙ্কা ইয়োশিকাওয়া (吉川 プリアンカ, জন্ম ২০, জানুয়ারী, ১৯৯৪) একজন জাপানী অনুবাদক এবং সুন্দরী প্রতিযোগিতার খেতাবপ্রাপ্ত, যিনি ২০১৬ সালে মিস ওয়ার্ল্ড জাপান-এর মুকুট বিজয়ী হন। ২০১৫ সালের মিস ইউনিভার্স জাপান বিজয়ী আরিয়ানা ইউসুকে ফুজিটার পরে প্রিয়াঙ্কা দ্বিতীয় বহুজাতিক জাপানী যিনি মিস জাপান খেতাবি লাভ করেন, এবং চতুর্থ অংশগ্রহনকারী আরিয়ানা, ইউসুকে ফুজিটা (মিস্টার গ্লোবাল জাপান ২০১৬) এবং ইউকি সাতো (মিস্টার ওয়ার্ল্ড জাপান ২০১৬)-এর পরে। প্রিয়াঙ্কার মা একজন জাপানীজ।
প্রিয়াঙ্কার জন্ম টোকিওতে। প্রিয়াঙ্কার মা জাপানী এবং তাঁর পিতা একজন বাঙালি। তাঁর ঠাকুরদার বাবা (প্রপিতামহ) প্রফুল্ল চন্দ্র ঘোষ ছিলেন পশ্চিমবঙ্গের প্রথম মুখ্যমন্ত্রী।
প্রিয়াঙ্কার পূর্বপুরুষের বাড়ি বাংলাদেশের ঢাকা জেলার দোহার উপজেলার মালিকান্দা গ্রামে। তিনি সম্ভ্রান্ত ঘোষ পরিবারের কন্যা।
১৯৮৫ সালের ২১ আগস্ট তাঁর বাবা অরুণ ঘোষ বাংলাদেশ থেকে জাপানে চলে যান। সেখানে অরুণ ঘোষ কয়েক বছর পর জাপানি নারী নাউকোর সঙ্গে বিবাহবন্ধনে আবদ্ধ হন। এরপর পার্মানেন্ট রেসিডেন্সশিপ পেয়ে সেখানেই স্থায়ীভাবে বসবাস শুরু করেন। ১৯৯৪ সালের ২০ জানুয়ারি অরুণ-নাউকো দম্পতির ঘর আলোকিত করে জন্ম নেয় একটি কন্যাসন্তান। পরিবারিক পদবির সঙ্গে মিলিয়ে তাঁর নাম রাখা হয় প্রিয়াংকা ইউসিকা ঘোষ।
প্রিয়াঙ্কা যখন জাপানে বড় হচ্ছিলেন তখন তার মিশ্র জাতিসত্ত্বার কারণে সবাই তাকে ডাকত “হাফু,” যার মানে আধা।
ছয় থেকে ৯ বছর বয়স পর্যন্ত প্রিয়াঙ্কা ক্যালিফোর্নিয়ার স্যাক্রামেন্টোতে বাস করেন। উনি কলকাতায় বাস করেন এক বছর তারপর জাপানে ফিরে যান যেখানে তাঁকে তাঁর মিশ্র জাতিসত্ত্বার কারণে অনেক কটুক্তি শুনতে হয়।
জাপানে বেড়ে ওঠার সময় প্রিয়াঙ্কা শুধু হাতে গোনা কিছু মানুষ চিনতেন যারা ছিল মিশ্র জাতিসত্ত্বার।
“আমি যখন ক্লাস ফাইভে পড়ি,তখন দেখলাম ক্লাশে আমিই একমাত্র মিশ্র জাতিসত্ত্বার। আমি ভেবেছিলাম আমি স্বাভাবিক নই,” প্রিয়াঙ্কা বলেন।
তিনি বহু বছর তার মিশ্র জাতিসত্ত্বার কারণে হতাশায় ভুগেছেন, কিন্তু শেষে সিদ্ধান্ত নেন যে উনি এখন থেকে তাঁর ভারতীয় পরিচয়ের জন্য গর্বিত হবেন।
কিছু মানুষ মিশ্র জাতির লোক পছন্দ করে না, কিন্তু তারপরও জাপানীরা এখন মিশ্র জাতিসত্ত্বার মানুষকে মেনে নিচ্ছেন।
৬ সেপ্টেম্বর, ২০১৬ তারীখে প্রিয়াঙ্কা মিস ওয়ার্ল্ড জাপান ২০১৬ এর মুকুট বিজয়ী হন। ২০১৬ সালে উনি মিস ওয়ার্ল্ড প্রতিযোগিতায় অংশ নেন এবং প্রথম ২০ জনের স্থান লাভ করেন।
প্রিয়াঙ্কা বলিউড সিনেমার একজন ভক্ত এবং তিনি তাঁর পথিকৃৎ হিসেবে বেছে নিয়েছেন ঐশ্বর্যা রায়কে যিনি ১৯৯৪ সালে মিস ওয়ার্ল্ড খেতাব পান, এবং সেই বছরই প্রিয়াঙ্কা জন্মগ্রহণ করেন।
প্রিয়াঙ্কা সাবলীলভাবে জাপানী, ইংরেজি এবং বাংলায় কথা বলতে পারেন। ২০১৬ সালে মিস ওয়ার্ল্ড জাপান জেতার আগে উনি অনুবাদক ও আর্ট থেরাপিস্ট হিসেবে কাজ করেন, এবং উনি একজন হাতির প্রশিক্ষকের লাইসেন্সধারী।
প্রিয়াঙ্কা জানান উনি কলকাতায় দুঃস্থ শিশুদের জন্য একটি আবাসন গড়তে চান।
বাংলাদেশে বসবাসরত নেপালি
অল্পসংখ্যক নেপালি বাংলাদেশে বসবাস করছে যাদের বেশীরভাগ ১৯৫০-এর দশকে তাদের মাতৃভূমি থেকে পলায়ন করে এবং নেপালি বংশদ্ভোত জনগণ।
১৯৫০-এর দশকে অনেক নেপালি তাদের মাতৃভূমি থেকে পালিয়ে আসে। রাষ্ট্রের দেয়া চাহিদা থেকে অব্যাহতি পেতে এবং উন্নততর জীবন যাপনের জন্য তারা উত্তর ভারত সহ পার্শ্ববর্তী দেশ মায়ানমার, ভূটান এবং বাংলাদেশে আশ্রয় নেয়।
মুহাম্মদ আবদুল আলিম সিদ্দিকী
মুহাম্মদ আবদুল আলিম সিদ্দিকী (৩ এপ্রিল ১৮৯২– ২২ আগস্ট ১৯৫৪) একজন ইসলামী পণ্ডিত যিনি ভারতের মিরাটে জন্মগ্রহণ করেন। তিনি আহমদ রেজা খান বেরলভীর কাছ থেকে শিখেছিলেন।
সিদ্দিকী অবিরাম চল্লিশ বছর ভ্রমণ করেছিলেন। তিনি ১৯৩২ সালে সিঙ্গাপুর পরিদর্শন করেছিলেন যেখানে তিনি অল-মালায়া মুসলিম মিশনারি সোসাইটি প্রবর্তিত করেন, বর্তমানে জামিয়া নামে পরিচিত।তিনি আরো ভ্রমণ করেছিলেন হেজাজ, মালয়েশিয়া, ইন্দোনেশিয়া, থাইল্যান্ড, বার্মা, ভিয়েতনাম, সিলন, চীন, জাপান,ফিলিপাইন, মরিশাস, মাদাগাস্কার, দক্ষিণ আফ্রিকা, কেনিয়া, তাঞ্জানিয়া, বেলজিয়াম, মিশর, সিরিয়া, ফিলিস্তিন, জর্ডান, ইরাক, ফ্রান্স,ইংল্যান্ড, ওয়েস্ট উইন্ডিজ, গায়ানা, ত্রিনিদাদ ও টোবাগো, সুরিনাম, যুক্তরাষ্ট্র এবং কানাডা। অল-মালায়া মুসলিম মিশনারি সোসাইটি (বর্তমানে জামিয়া সিঙ্গাপুর) একটি মসজিদ নির্মাণ করেছে তাঁর নামকরণে।
১৯৩৫ সালে, ব্রিটিশ উপনিবেশ এবং কেনিয়ার আশ্রিত রাজ্য মোম্বাসায় আবদুল আলিম সিদ্দিকীর সাথে আইরিশ নাট্যকার জর্জ বার্নার্ড শ'য়ের সাক্ষাত হয় এবং তাঁরা চিন্তা ভাবনার বিনিময় উপভোগ করেন, শ' আবদুল আলিম সিদ্দিকীকে উদ্দেশ্য করে বলেন "একজন পরম বিজ্ঞ ব্যক্তি"।
সঙ্কেত মহাত্রে
সঙ্কেত মহাত্রে (; , জন্ম জুলাই ২৭) হলেন একজন ভারতীয় অভিনেতা এবং কন্ঠশিল্পী যিনি তার ব্যবসায় আছেন গত ১১ বছর ধরে। তিনি ইংরেজি, হিন্দি এবং মারাঠিতে পারদর্শী। তিনি কন্ঠ-অভিনয় শিল্পে ২০০৬ থেকে কর্মঠ এবং শিশুদের কন্ঠ, কিশোর ছেলেদের কন্ঠ, তরুণ প্রাপ্তবয়স্ক এবং মধ্য বয়স্ক পুরুষদের কন্ঠ করতে পারেন। তিনি এছাড়াও কয়েকটি থিয়েটার প্রোডাকশন্সের সাথে গত ১৪ বছর ধরে সংযুক্ত; তাদের জন্য অভিনয়, লেখা এবং নির্দেশনা।
সঙ্কেত হলেন একজন পেশাদার কন্ঠশিল্পী যিনি বড় ব্লকবাস্টার হলিউড প্রোডাকশন্স চলচ্চিত্র এবং অ্যানিমেটেড চলচ্চিত্রের মতো অনেক বিদেশী প্রোডাশন্সের পাশাপাশি ডিসকভারি, টিএলসি, সাথে টেলিভিশন বিজ্ঞাপন, রেডিও স্পটস এবং কার্টুন এবং টেলিভিশনে অ্যানিমের জন্য ডাবিং করেছেন।
তিনি হলেন মহেশ বাবু, এন টি রামা রাও জুনিয়র, রাম চরণ, আল্লু অর্জুন, রাম পথিনেনি, বিশাল, সুরিয়া, রায়ান রেনল্ডস, ম্যাট ডেমন এবং জোসেফ গর্ডন-লেভিটের জন্য আধিকারিক হিন্দি ডাব-ওভার কন্ঠশিল্পী।